Taasisi ya Taaluma za Kiswahili
Ilianzishwa mnamo mwaka 1930 kama Inter-territorial Language (Swahili) committee ya Nchi za Afrika ya Mashariki, baadaye ikaitwa Kamati ya Kiswahili ya Afrika Mashariki. Mnamo mwaka 1964 kamati ilifanywa kuwa Sehemu ya Chuo Kikuu cha Dar es Salaamu. Baadaye ikaitwa Chuo cha Uchunguzi wa Lugha ya Kiswahili. Tangu 1970 kimepewa jina la Taasisi ya Uchunguzi wa Lugha ya Kiswahili. Mwaka 2009, TUKI iliungana na iliyokuwa Idara ya Kiswahili ya Chuo Kikuu cha Dar es Salaam na kuunda Taasisi kubwa zaidi inayoitwa Taasisi ya Taaluma za Kiswahili - TATAKI
Kiyirrk-Mel
Kiyirrk-Mel (pia Kiyirrk-Thangalkl au Kidangedl) kilikuwa lugha ya Kipama-Nyungan nchini Australia iliyozungumzwa na Wayirrk-Mel katika jimbo la Queensland. Tangu mwanzoni mwa karne ya 20, wasemaji wa Kiyirrk-Mel walibadilisha lugha yao na kutumia Kiyir-Yoront badala ya lugha yao. Wengine hudai bado kuna wasemaji wachache, wengine husema kuwa hakuna wasemaji ambao wamebaki kuongea Kiyirrk-Mel, yaani lugha imetoweka kabisa. Kufuatana na uainishaji wa lugha kwa ndani zaidi, Kiyirrk-Mel kiko katika kundi la Kipama cha Pwani. Wengine hukiangalia kama lahaja tu ya Kiyir-Yoront.